Document ID: 32000R2644

Komission asetus (EY) N:o 2644/2000,
annettu 20 päivänä marraskuuta 2000,
asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten, annetun asetuksen (EY) N:o 2390/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 4 artiklan 8 kohdan,
sekä katsoo seuraavaa:
(1) Neuvoston asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun komission asetuksen (EY) N:o 1663/95(2), sellaisena kuin se on viimeksi muutettuna asetuksella (EY) N:o 2245/1999(3), 2 artiklan 1 kohdan neljännessä luetelmakohdassa säädetään, että tilasto- ja valvontatarkoituksiin tarvittavien tilitietojen täydelliset tiedostot on pidettävä komission käytettävissä. Asetuksen 2 artiklan 3 kohdan mukaan tilitietojen muoto ja sisältö hyväksytään neuvoston asetuksen (ETY) N:o 729/70(4), sellaisena kuin se on viimeksi muutettuna asetuksella (EY) N:o 1287/95(5) 13 artiklassa säädettyä menettelyä noudattaen.
(2) Tilitietojen muodosta ja sisällöstä säädetään asetuksen (EY) N:o 1663/95 soveltamista koskevista yksityiskohtaisista säännöistä niiden tilitietojen muodosta ja sisällöstä, jotka jäsenvaltioiden on pidettävä komission saatavilla EMOTR:n tukiosaston tilien tarkastamista ja hyväksymistä varten, 25 päivänä lokakuuta 1999 annetussa komission asetuksessa (EY) N:o 2390/1999(6). Budjettinimikkeistön muutosten vuoksi sekä jäsenvaltioiden ja komission välisen yhteistyön helpottamiseksi kyseisen asetuksen liitteitä olisi muutettava.
(3) Euroopan maatalouden ohjaus- ja tukirahaston komitea ei ole ilmaissut mielipidettään puheenjohtajansa määräämässä ajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2390/1999 liitteet I, II ja III tämän asetuksen liitteillä I, II ja III.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 16 päivästä lokakuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä marraskuuta 2000.

Labels: 4
6
12
18
15